“Spark. Una aventura espacial” i “Abracadabra” donen la benvinguda a una tardor “de cine” a Burjassot
2025-07-24

Les pel·lícules “Spark. Una aventura espacial” i “Abracadabra” protagonitzaran la programació cinematogràfica, a Burjassot, el cap de setmana d’entrada a la tardor, del 22 al 24 de setembre. El públic infantil trobarà el seu espai per a la diversió a través del cinema, aquest mes, amb la pel·lícula “Spark. Una aventura espacial”, un trepidant i divertit film d’animació que es projectarà, en el Tívoli, el divendres 22 i el dissabte 23 a les 19h i també el diumenge 24, a les 17h.

Aquesta pel·lícula, recomanada per a xiquets/es a partir de 6 anys, trasllada als menuts espectadors al planeta Bana on, fa ja 13 anys, el malvat General Zhong ha pres el control. Ara, no content amb governar un sol món, vol fer-se amb el poder de l’univers sencer amb l’ajuda d’una perillosa criatura espacial que necessita capturar, el Kraken. Spark, un mico adolescent i els seus amics, la rabosa Vix, preparat per a la batalla i el porc expert en tecnologia Chunk, decideixen reconquistar el planeta Bana i detenir d’una vegada per sempre a Zhong. Per a aconseguir-ho emprendran una aventura perillosa i plena d’acció que canviarà les seues vides.

El mateix cap de setmana, també aterra en la gran pantalla local “Abracadabra”, la comèdia negra espanyola dirigida per Pablo Berger i protagonitzada per Maribel Verdú, Antonio de la Torre i José Mota. “Abracadabra” es projectarà el divendres 22 i el dissabte 23 a les 22:30h i el diumenge 24, a les 19:30h. No recomanada per a menors de 13 anys, “Abracadabra” té com a personatge central a Carmen (Maribel Verdú), qui porta una vida tranquil·la com a mestressa de casa al costat del seu marit, Carlos (Antonio De la Torre), en la seua llar en el madrileny barri de Carabanchel, però sembla que ell té problemes amb el cosí d’ella. El cosí de Carmen es diu Pepe (José Mota), encara viu amb els seus pares, treballa en un supermercat i dedica el seu temps lliure a l’hipnotisme. Quan aquest hipnotista amateur realitza un dels seus xous durant una boda, Carlos fa tot el possible per a intentar arruïnar l’espectacle. En aqueix moment, Pepe decidirà hipnotitzar al marit de la seua cosina Carmen com a venjança, aconseguint que un esperit s’apodere del cos de Carlos.

Les entrades per a gaudir de les millors estrenes en el cinema Tívoli tenen un preu únic de 4 euros i poden adquirir-se en la taquilla, des d’una hora abans de l’inici de cada projecció. A través de la pàgina de Facebook, Cine Tívoli Burjassot, es pot participar en el sorteig d’entrades per a assistir gratuïtament a la Terrassa d’Estiu 2017.